OpenLLM-France/wikimedia huggingface dataset:
# Districte de Maganja da Costa

El districte de Maganja da Costa és un districte de Moçambic, situat a la província de Zambézia. Té una superfície de 7.597 kilòmetres quadrats. En 2007 comptava amb una població de 276.881 habitants. Limita al nord amb el districte d'Ile, al nord-oest i oest amb el districte de Mocuba, al sud-oest amb el districte de Namacurra, al sud i sud-est amb l'oceà Índic i a l'est amb el districte de Pebane.

## Evolució demogràfica

Població del districte de Maganja da Costa :
| 1980 | 1997 | 2007 |
| 205.561 | 229.230 | 276.881 |

## Divisió administrativa

El districte està dividit en quatre postos administrativos (Bajone, Maganja da Costa, Mocubela i Nante), compostos per les següents localitats:
* Posto Administrativo de Bajone:
** Missal
** Nacuda
** Naico
* Posto Administrativo de Maganja da Costa:
** Vila de Maganja da Costa
** Bala
** Cabuir
** Cariua
* Posto Administrativo de Mocubela:
** Maneia
** Mocubela
** Muzo
* Posto Administrativo de Nante/Baixo Licungo:
** Alto Mutola
** Moneia
** Muôloa
** Nante
** Nomiua

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
* ↑ Instituto Nacional de Estatística Acesso 2011 outubro 1
* ↑ Instituto Nacional de Estatística (Zambézia até 1997) Acesso 2011 outubro 3
# Josep Planells Roig

Josep Planells Roig, conegut com a Canal (Sant Miquel de Balansat, Sant Joan de Labritja, 1941) és un comerciant i polític eivissenc.
Es dedicà al comerç i a la indústria i es presentà a les eleccions pre-autonòmiques al Consell Insular d'Eivissa i Formentera de 1979 dins una llista d'Independents amb suport d'Alianza Popular. Fou escollit i el nomenaren conseller d'agricultura, ramaderia i indústria. Fou novament escollit a les eleccions al Parlament de les Illes Balears de 1983 dins les llistes d'AP-PDP-UL, ocupant fins a 1987 la mateixa conselleria. Formà part de la Comissió Interparlamentària d'Indústria del Partido Popular a Madrid.

## Referències

* ↑ Josep Planells Roig Arxivat 2015-09-23 a Wayback Machine. a l'Enciclopèdia d'Eivissa i Formentera
# Ansa Albemarle

L'ansa Albemarle (en anglès, Albemarle Sound) és una ancorada costanera de la costa atlàntica dels Estats Units, localitzada al nord-est de Carolina del Nord. Està protegida de l'oceà Atlàntic per l'escut que formen els Outer Banks, i té prop de 80 km de longitud i de 8 a 23 km d'amplària.
Està comunicada amb la badia Chesapeake per mitjà del Gran Pantà Dismal i el canal Albemarle i Chesapeake. Elizabeth City és el seu principal port.
L'estuari va ser explorat per Ralph Lane en 1585, i després va ser nomenat per George Monck.
# Leitir Mealláin

Leitir Mealláin (en anglès Lettermullen) és una illa d'Irlanda, a la Gaeltacht del comtat de Galway, a la província de Connacht. El seu nom vol dir "turó rugós de Mellain". Es troba a 36 milles a l'oest de Galway a l'extrem de la badia de Galway, i la més occidental de les tres illes de Leitir Mealláin, Garmna i Leitir Móir, juntament amb altres illes més petites conegudes col·lectivament com a Ceantar na nOileán i connectades a Irlanda per nombrosos ponts i dics.

## Referències

* ↑ Robinson, Tim. Mapping South Connemara. Folding Landscapes, 1985. ISBN 978-0950400235.
# So n'Eixida

So n'Eixida és una possessió del terme de Llucmajor, Mallorca. Està situada a la marina, prop de la carretera que uneix Llucmajor amb s'Estanyol de Migjorn. Es troba ja documentada el 1552 i pertanyia a l'honor Mateu Salom. Tenia cases i molí de sang, i es dedicava al conreu de cereals i a la ramaderia ovina.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 4. Palma: Promomallorca, p. 379. ISBN 84-8661702-2.
# Crocidura ramona

Crocidura ramona és una espècie de mamífer de la família de les musaranyes (Soricidae). És endèmica d'Israel: desert del Nègueb.

## Referències

* ↑ uBio (anglès)
* ↑ Hutterer, R.; Schönbrodt, G. (2017). "Crocidura ramona." 2017 Llista Vermella de la UICN. Unió Internacional per a la Conservació de la Natura, edició 2017. [Consulta: 4 abril 2023]

## Enllaços externs

* BioLib (anglès)
# Districte de Magherafelt

El Districte de Magherafelt (gaèlic irlandès Ceantar Mhachaire Fíolta) és un districte del comtat de Derry a Irlanda del Nord. La seu es troba a Magherafelt. Ocupa l'àrea entre el llac Neagh i el riu Bann a l'est i amb les Muntanyes Sperrin a l'oest i és dividit pel riu Moyola. Té una àrea de 573 kilòmetres quadrats i una població de 39.500. Inclou la petita ciutat de Bellaghy, lloc de naixement de l'escriptor Seamus Heaney.
El Consell està integrat per 16 representants electes. Les eleccions locals se celebren cada quatre anys amb el sistema de representació proporcional. En les últimes eleccions de maig de 2011 els elegits van ser dels següents partits polítics: 9 Sinn Féin, 3 Partit Unionista Democràtic (DUP), 2 Social Democratic and Labour Party (SDLP) i 2 Partit Unionista de l'Ulster (UUP). El president i el vicepresident són elegits anualment en la reunió general anual al maig o juny. El president actual (2012/13) és Paul McLean (DUP), i la vice-presidenta és Catalina Elattar (SF). Tots dos regidors representen l'àrea electoral Magherafelt Town.
En les eleccions per al Parlament del Regne Unit és part de la circumscripció Mid Ulster.

## Resultats de les eleccions de 2011

| Partit | Partit | escons | modificació +/- |
| • | Sinn Féin | 9 | +1 |
| • | Partit Unionista Democràtic | 3 | -1 |
| • | Social Democratic and Labour Party | 2 | = |
| • | Partit Unionista de l'Ulster | 2 | = |

## Zones electorals

El districte de Magherafelt es divideix en tres zones electorals; Magherafelt Town, Moyola, i Sperrin, cadascuna dividides en subzones electorals; sis a Magherafelt Town i cinc a Moyola i Sperrin.

## Revisió de l'Administració Pública

En la revisió de l'Administració Pública (RPA), el consell s'ha d'unificar amb el del districte de Dungannon i Tyrone Sud i amb el Cookstown el 2011 per a formar un sol consell per a l'àrea ampliada amb un total de 1.715 km² i una població de 120.096 habitants. Les següents eleccions tindran lloc en maig de 2009, però el 25 d'abril de 2008, Shaun Woodward, Secretari d'Estat per a Irlanda del Nord anuncià que les eleccions de districte programades per a 2009 serien posposades fins a la introducció dels 11 nous consells en 2011.

## Referències

* ↑ «Minister Foster announces decisions on Local Government Reform». DoE. Arxivat de l'original el 2011-02-18. [Consulta: 9 juny 2013].
* ↑ Northern Ireland elections are postponed, BBC News, April 25, 2008, consultat el 27 d'abril de 2008
# Estació de San Juan

San Juan va ser l'estació terminal del Ferrocarril de Circumval·lació de Puerto Rico. Originalment va funcionar en edificis provisionals de fusta dels quals va començar el servei ferroviari des de San Juan el 1892. L'estació provisional comptava amb dues vies per a serveis de passatgers i tres per a càrregues, accés als molls i una taula giratòria per al canvi i viratge de locomotores. També comptava amb servei de telègraf. Al desembre de 1894, la Companyia de Ferrocarrils de Puerto Rico no havia aconseguit aixecar una estructura permanent per a l'estació, encara que això figurava en els requisits de la concessió que se li havia atorgat en 1888.
L'estació definitiva va ser construïda per la American Railroad Co. of Puerto Rico el 1913 i va complir amb el seu rol de terminal fins que l'últim tren de passatgers va abandonar les seves vies el 20 de setembre de 1953. Des de llavors en endavant, els serveis ferroviaris, únicament de càrregues, van partir des de l'estació Bayamón. Va ser demolida amb posterioritat al 1967.

## Referències

* ↑ Las comunicaciones en la isla de Puerto Rico: 1850-1898 (en castellà). San Juan: Academia Puertorriqueña de la Historia, 2006, p. 125-144. ISBN 1-933352-22-1.
* ↑ «San Juan Railroad Terminal» (en anglès). Historic American Buildings Survey. Historic American Engineering Record.. Library of Congress [Washington, DC], 1967.
* ↑ Sociedad Ferroviaria Puertorriqueña. La última estación... (en castellà), 3-8-2010.
# Merkwiller-Pechelbronn

Merkwiller-Pechelbronn (en alsacià Marikwiller-Bachelbrunn) és un municipi francès, situat a la regió del Gran Est, al departament del Baix Rin. L'any 1999 tenia 828 habitants.
Forma part del cantó de Reichshoffen, del districte de Haguenau-Wissembourg i de la Comunitat de comunes Sauer-Pechelbronn.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 774 | 778 | 772 | 776 | 825 | 828 |

## Administració

Llista d'alcaldes :
| Període | Identitat | Partit |
| 2001- | Paul Schiellein | |
# Oita

«Oita» té aquests significats:
* Ōita (ciutat), ciutat i capital de la Prefectura d'Oita
* Prefectura d'Ōita, prefectura d'Oita a l'illa de Kyushu al Japó
* Oita Trinita, club japonès de futbol de la ciutat d'Oita
* Koichi Oita (Tokyo, 1910), futbolista japonès
# Leitneria floridana

Leitneria floridana (en anglès:Corkwood), és l'única espècie del gènere Leitneria. És un arbust o un arbret dioic i caducifoli que només es troba al sud-est dels Estats Units (Arkansas, Florida, Georgia, Missouri i Texas).
Creix en zones pantanoses especialment en zones litorals. La seva fusta és extremadament tova. Típicament fa de 2 a 4 metres d'alt, ocasionalment 8 metres. Les seves fulles són alternades, simples i lanceolades, de 5 a 20 cm de llargada i de 3 a 6 cm d'amplada.
Anteriorment estava tractat com l'única espècie dins la família Leitneriaceae de l'ordre Leitneriales, però la recerca genètica recent l'ha transferit a la família Simaroubaceae en l'ordre Sapindales. Rep el nom del natrulatista alemany E. F. Leitner.

## Referències i enllaços externs

* ↑ Genaust, Helmut (1976). Etymologisches Wörterbuch der botanischen Pflanzennamen ISBN 3-7643-0755-2
* World Conservation Monitoring Centre (1998). Leitneria floridana. Llista Vermella de la UICN, Unió Internacional per a la Conservació de la Natura, 2006. Consultat el 11 May 2006 (en anglès).
* Flora of North America: Leitneria floridana
* Interactive Distribution Mapa de Leitneria floridana Arxivat 2015-09-09 a Wayback Machine.
# Jade Pettyjohn

Jade Pettyjohn (Los Angeles, 8 de novembre de 2000) és una actriu i cantant estatunidenca. És coneguda pels seus papers de McKenna Brooks a An American Girl: McKenna Shoots for the Stars.

## Biografia

Pettyjohn va néixer a Los Angeles, Califòrnia. Abans de la seva carrera cinematogràfica i televisiva, va actuar al costat d'un grup local de cançons i dansa infantil des dels set anys.

## Filmografia
### Cinema

* 2012 : An American Girl: McKenna Shoots for the Stars
* 2014 : Dakota's Summer
* 2014 : All I Want for Christmas
* 2015 : Shangri-La Suite
* 2016 : Girl Flu.
* 2017 : Rufus 2
* 2018 : Destroyer
* 2018 : Trial by Fire
* 2019 : Deadwood: The Movie
* 2019 : Seberg

### Televisió

* 2008 : The Mentalist
* 2010 : United States of Tara
* 2011 : Criminal Minds: Suspect Behavior
* 2012 : Grimm
* 2012–2013 : Revolution
* 2014 : The Last Ship
* 2014–2015 : Henry Danger
* 2016–2018 : School of Rock
* 2016 : Pure Genius
* 2017 : Nicky, Ricky, Dicky & Dawn
* 2019 : The Righteous Gemstones
* 2019 : Middle School Moguls
* 2020 : Little Fires Everywhere
* 2020–2021 : Big Sky
* 2022 : Fire Country

## Referències

* ↑ «Jade Pettyjohn's Biography» (en anglès). Wall Of Celebrities, 01-01-2020. [Consulta: 1r gener 2023].

## Enllaços externs

* Jade Pettyjohn - Lloc web oficial
# Puigsesforques

Puigsesforques és una urbanització de l'entitat de població de Sant Daniel de Calonge (Baix Empordà). El 2013 tenia 258 habitants.
És un lloc tranquil per poder anar visitar un dolmen que hi ha el capdamunt d'un turó. També és un lloc per a anar a fer una excursió en bicicleta pels carres i carrerons, per a poder gaudir de la bellesa de les cases.
Per la primavera es pot anar a buscar espàrrecs per la gran pineda.

## El dolmen i el menhir de Puigsesforques

El topònim de Puigsesforques es pren d'una activitat que es va portar a terme durant el període de l'edat mitjana: l'ajusticiament públic dels criminals. Als punts més elevats de la regió, i com a exemple per a la resta del poble, es penjaven de les forques aquells que contravenien el règim i hi estaven exposats fins que els corbs no en deixaven petja.
Els testimoniatges de la presència de l'home prehistòric corresponen al dolmen i menhir al capdamunt del turó. Ambdós monuments es poden datar al voltant del 3400-3300 aC. A les proximitats, hi han aflorat diverses restes de la comunitat prehistòrica (ossos, ceràmica, sílex...).
El menhir, que havia decaigut amb el pas dels anys, va ser erigit i traslladat cap al 1958 en un lloc més enlairat i consta com el més voluminós de les Gavarres.

## Referències

* ↑ Informació de la Generalitat de Catalunya
* ↑ «Puigsesforques». Gran Enciclopèdia Catalana. Barcelona: Grup Enciclopèdia Catalana.
* ↑ Dolmen de Puigsesforques
* ↑ Menhir de Puigsesforques
* ↑ Puigsesforques (1958) per Joan Molla i Callís i Esther Loaisa Dalmau
# Crocidura polia

Crocidura polia és una espècie de mamífer eulipotifle de la família de les musaranyes (Soricidae). És endèmica de la República Democràtica del Congo.

## Referències

* ↑ The Taxonomicon (anglès)
* ↑ Kennerley, R. (2016). "Crocidura polia (errata version published in 2017)." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Enllaços externs

* BioLib (anglès)
# Districte de Majune

El districte de Majune és un districte de Moçambic, situat a la província de Niassa. Té una superfície de 9.059 kilòmetres quadrats. En 2007 comptava amb una població de 29.072 habitants. Limita al nord amb el districte de Mavago, a l'oest amb els districtes de Muembe, Chimbonila i N'gauma, al sud amb els districtes de Mandimba i Maúa, i a l'est amb el districte de Marrupa.

## Divisió administrativa

El districte està dividit en tres postos administrativos (Majune, Muaquia i Nairrubi), compostos per les següents localitats:
* Posto Administrativo de Majune:
** Majune
* Posto Administrativo de Muaquia:
** Muaquia
* Posto Administrativo de Nairrubi:
** Nairrubi

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Febadi d'Agen

Febadi (Phoebadius) va ser bisbe d'Agen vers la meitat del segle iv. És venerat com a sant per diverses confessions cristianes.
Va ésser el primer bisbe d'Agen documentant històricament. Campió de l'ortodòxia, al concili d'Ariminium del 359 fou induït amb engany pel prefecte Taure, juntament am el bisbe de Tongeren Servaci, a signar una confessió de fe arriana, de la qual va abjurar un cop descobert el frau. Va participar després al concili de Valença el 374. Va morir a avançada edat.
Vers el 358 va escriure el tractat Contra Arianos liber, contra les doctrines adoptades al tercer concili de Sírmium el 357, que rebutjava la paraula "consubstancial" i mantenia que el Pare era més gran que el Fill i que aquest tenia un principi. Podria ser que Fide Orthodoxa, atribuït a Ambròs de Milà, i Libellus Fidei, atribuït a Gregori de Nazianz, fossin també obra seva.
Va ésser amic dels sants Hilari de Poitiers i Ambròs de Milà, i és citat per Sant Jeroni a De viris illustribus.
# Merksplas

Merksplas és un municipi belga de la província d'Anvers a la regió de Flandes. Limita al nord-oest amb Hoogstraten, al nord amb Baarle-Hertog i Baarle-Nassau, a l'est amb Turnhout, al sud-oest amb Rijkevorsel i al sud amb Beerse.

## Evolució de la població
### Segle xix

| Any | 1806 | 1816 | 1830 | 1846 | 1856 | 1866 | 1876 | 1880 | 1890 |
| Població | 1.197 | 1.120 | 1.244 | 1.526 | 1.599 | 1.628 | 1.552 | 1.655 | 2.042 |

### Segle XX (fins a 1976)

| Any | 1900 | 1910 | 1920 | 1930 | 1947 | 1961 | 1970 | 1976 |
| Població | 3.164 | 3.576 | 3.059 | 3.521 | 4.192 | 4.912 | 5.065 | 5.649 |

### 1977 ençà

| Any | 1977 | 1980 | 1985 | 1990 | 1995 | 2000 | 2005 |
| Població | 5.694 | 5.974 | 6.549 | 7.004 | 7.755 | 8.055 | 8.114 |
| Font: NIS ||||||||

## Agermanaments

* Grodzisk Wielkopolski
* Torrelodones
# Leitir Móir

Leitir Móir (en anglès Lettermore) és un llogaret d'Irlanda, a la Gaeltacht del comtat de Galway, a la província de Connacht. També és el nom d'una illa, lligada a terra per una carretera. El nom en irlandès vol dir gran turó rugós (leitir vol dir "turó rugós"). La llengua més parlada a la zona és l'irlandès (gairebé el 90% de la població). La zona oriental és coneguda com a Leitir Móir mentre que la zona occidental és coneguda com a Leitir Calaidh (Lettercallow o "gran turó rugós per una zona pantanosa")
# Fontanella

«Fontanella» té aquests significats:
# Puigsec (Lladurs)

Puigsec és una masia situada al poble de Lladurs, al municipi del mateix nom, al Solsonès, documentada des de l'any 1151.

## Enllaços externs

   * Fototeca del Solsonès: Article referit a aquesta masia

## Referències

* ↑ Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95.
# Piròfit

Un piròfit és una planta que és afavorida pels incendis.
L'estratègia dels piròfits consisteix a aprofitar la destrucció de la resta de vegetals per brotar o germinar sense competència per la llum, per l'aigua i pels nutrients - tant els que ja eren presents en el sòl com els que eren retinguts a la biomassa de la vegetació i s'han alliberat en forma de cendres.
Per això han de tenir parts resistents al foc, capaces de desenvolupar-se de nou després de l'incendi: bé gemmes protegides de les altes temperatures per una escorça gruixuda i aïllant o per la terra (subterrànies o a la base de la soca), bé llavors poc combustibles.
A vegades posseeixen fruits que esclaten amb la calor del foc, escampant amb força les llavors, de forma que el foc facilita la dispersió de les granes i la colonització de nou terreny.
Algunes espècies tenen llavors amb closca dura i resistent, que no facilita la germinació en condicions normals, però que s'altera sota l'efecte de les altes temperatures. Així, el mateix incendi que elimina la competència indueix simultàniament la germinació de les llavors que hi havia, latents, a terra.
Un gran nombre de piròfits alliberen substàncies aromàtiques, molt inflamables, amb la qual cosa afavoreixen la difusió del foc del qual es beneficien.
Els piròfits són típics de la vegetació dels climes de tipus mediterrani i són part del mecanisme de rejoveniment dels boscos d'aquest àmbit mitjançant el cicle: bosc de planifolis vell - foc - brolla - pineda - bosc de planifolis jove.

## Exemples de plantes amb estratègies pirofítiques

* rebrotadors amb gemmes a la soca: arboç, llentiscle, garric
* escorça gruixuda: surera, pi pinyer
* dispersió de llavors: pi blanc, estepa
* llavors que germinen gràcies al foc: pins, estepa
* substàncies inflamables: labiades (romaní, espígol), esteps, llentiscles, pins

## Referències

* Folch i Guillèn, Ramon. Vegetació dels Països Catalans. 2a. ed.. Barcelona: Ketres, 1980. ISBN 84-85256-62-X.
# Estanya

Estanya és un paratge a cavall dels termes municipals de Gavet de la Conca (antic terme d'Aransís i Llimiana, al Pallars Jussà.
El lloc és en el sector més oriental del terme -fent excepció dels Obacs de Llimiana-, a l'esquerra del barranc de Barcedana. Es troba al nord de Sant Miquel de Llimiana i al sud de Cal Toni. La llau dels Castellots travessa pel mig el paratge.

## Enllaços externs

* Institut Cartogràfic de Catalunya
# Merkulàievka

Merkulàievka - Меркулаевка (rus) és un possiólok de la República d'Adiguèsia, a Rússia. Es troba a la vora del riu Merkulaika, afluent del Sakhrai, a 39 km al sud de Tulski i a 51 km al sud de Maikop.
Pertany al municipi de Dàkhovskaia.
# Noasàurids

Els noasàurids (Noasauridae) constitueixen un grup de dinosaures teròpodes que visqueren al període Cretaci. Generalment eren petits. Estaven estretament emparentats i s'assemblaven als abelisàurids.
Els noasàurids es defineixen com a tots els teròpodes més propers al noasaure que al carnotaure.

## Referències

* http://www.taxonsearch.org/dev/taxon_edit.php?Action=View&tax_id=215 Arxivat 2007-10-06 a Wayback Machine.
# Joan Simó Peñalva

Joan Simó Peñalva (Badalona, 1951) és un escriptor i director de cinema català. Va ser membre del col·lectiu d'ideologia àcrata SPA, amb el qual formaria part de la "Cooperativa de Cine Alternativo". Com a part d'aquests col·lectius va formar part de l'equip de direcció i filmació d'alguns documentals, que no foren signats a títol individual perquè tenien una concepció col·lectiva de la feina. A partir dels anys 1980 s'ha centrat en el mon editorial, encara que ha realitzat alguns projectes de vídeos documentals tant per a fundacions com per entitats públiques (Ajuntament de Barcelona, Fundació Roca i Galès, Serveis de Cultura Popular, etc). Darrerament ha treballat pel Consorci d'Educació de Barcelona.
Als IX Premis de Cinematografia de la Generalitat de Catalunya va rebre el premi al millor realitzador en vídeo per El retorn de nèmesi?. Com a escriptor, el 2019 fou un dels finalistes als premis del X Concurs de Relats Breus organitzat pel Diari de Terrassa.

## Filmografia

* Entre la esperanza y el fraude: España 1931-1939 (1977)
* El retorn de nèmesi? (1990)

## Llibres

* Itinerari pel riu Tordera (1989)
* El Celler : 75 anys de cooperativisme a Sant Cugat (1996)
* Atapuerca : Museo de la Evolución Humana (2011)
* Aprendre del Prestige (2003)
* Les platges i el litoral de Barcelona (2005)

## Referències

* ↑ Magí Crusells Directores de cine en Cataluña: de la A a la Z, p. 224
* ↑ "Boom, Boom" logra tres de los Premis Nacionals de Cinema de la Generalitat, La Vanguardia, 29 de gener de 1991
* ↑ Diari de Terrassa entrega els premis del Concurs de Relats, Diari de Terrassa, 18 de juliol de 2019

## Enllaços externs

* Joan Simó Peñalva Arxivat 2020-06-05 a Wayback Machine. al Catàleg Col·lectiu de les Universitats de Catalunya.
* Reflexions d'un sector: Els Calçots a YouTube, vídeo fet per Joan Simó Peñalva
* L'agricultura a Catalunya - Reflexions d'un sector a YouTube, vídeo fet per Joan Simó Peñalva
# Temps gramatical

En gramàtica, el temps gramatical es refereix al temps referencial d'una oració, i pot diferenciar-se en dos tipus principals:
    a) el temps absolut, que és mesurat des del parlant i en relació amb el moment de l'enunciació.
    b) el temps relatiu, que es mesura en relació amb el ja esmentat temps absolut.
Els «temps absoluts» al seu torn solen separar-se informalment en tres moments: passat, present i futur. Aquests tres possibles valors retraten les idees intuïtives d'abans/anterior, ara/simultani, després/posterior. Daus dos successos el temps gramatical expressa si l'un ocorre abans que l'altre (el primer és passat respecte al segon), tots dos són simultanis (el primer és present respecte al segon i viceversa) o si un d'ells ocorre després que l'altre (el primer és futur respecte al segon).
Algunes llengües identifiquen de vegades present i futur com un únic temps gramatical (passat/no-passat) i unes altres introdueixen diferències entre passat llunyà, passat recent o futur immediat i futur recent.

## Temps absolut

Els sistemes de temps absolut són formes de classificar els esdeveniments segons siguin anteriors, simultanis o posteriors amb el moment de l'enunciació. Segons això, solen classificar-se informalment en tres moments: passat, present i futur.

### Passat

El passat gramatical sol utilitzar-se per expressar accions que són anteriors al moment de l'enunciació. Recull tots els successos que ja han tingut lloc.

### Present

El present gramatical sol utilitzar-se per expressar accions que succeeixen en el temps actual, és a dir, accions que no corresponen ni al passat ni al futur.

### Futur

El futur gramatical sol utilitzar-se per expressar accions que són posteriors al moment de l'enunciació, i que per tant encara no han tingut lloc.